**Anunț concurs angajare experți**

Institutul pentru Dezvoltare și Inițiative Sociale (IDIS) „Viitorul” în parteneriat cu Consiliul raional Soroca și Administrația raională Iampil (Ucraina) implementează proiectul „Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)”. Proiectul este cofinanțat de Uniunea Europeană prin Programul de Cooperare Teritorială Republica Moldova – Ucraina în cadrul Parteneriatului Estic (EaPTC).

**Scurtă descriere a proiectului:**

*Proiectul își propune să pregătească și să implice autoritățile locale, prestatorii de servicii și cetățenii în activitățile legate de turismul rural, deoarece acesta necesită un impuls și o viziune strategică asupra dezvoltării transfrontaliere în acest domeniu.*

*În prezent, autoritățile publice de pe nivelul I și nivelul II din raioanele Soroca și Yampil, în calitate de factori de decizie, nu au o viziune comună asupra dezvoltării turismului rural în ceea ce privește cooperarea transfrontalieră. În acest context, este evidențiat faptul că nu există nici o comunicare la nivelul comunității de afaceri, cu atât mai mult o viziune comună a dezvoltării afacerilor transfrontaliere.*

*Proiectul va oferi soluții pentru îmbunătățirea acestei probleme legate de viziunea comună și programul comun printr-o serie de activități organizate în comun de partenerii moldoveni și ucraineni. Dezvoltarea și implementarea ulterioară a programului, crearea unei asociații comune moldo-ucrainene, precum și alte activități ale proiectului vor contribui la dezvoltarea unei viziuni comune privind dezvoltarea turismului rural în această zonă de graniță și vor stimula cultura de coordonare a eforturilor relațiilor moldo-ucrainene care vizează rezolvarea problemelor legate de dezvoltarea rurală.*

*Nivelul de înțelegere și aptitudinile manageriale ale autorităților locale în ceea ce privește dezvoltarea turismului rural, așa cum ei înșiși recunosc, nu sunt la nivelul așteptărilor. În acest sens, un alt grup de activități se va concentra pe creșterea capacităților manageriale și a competențelor prestatorilor de servicii în domeniul turismului rural prin activități comune(ateliere, seminare, festivaluri, ghid turistic, harta turistică, vizite de studiu etc.). Al treilea grup de activități (instruiri, ateliere de lucru, investiții pentru instituțiile publice culturale (din Soroca și Iampol) pentru lucrări de infrastructură mică etc.) va spori capacitatea autorităților locale și regionale de a deveni eficiente în chestiunile de politică pentru o bună cooperare social - economică de frontieră. Respectiv, se va consolida coordonarea activităților la nivel bilateral privind dezvoltarea turismului. Ultimul grup de activități, dar nu cel din urmă este legat de vizibilitatea proiectului pe ambele părți ale frontierei - atât în ​​Moldova (Soroca), cât și în Ucraina (Iampol). Acest lucru va fi asigurat prin crearea site-ului web, a materialelor de vizibilitate, conferințele de lansare a proiectului, filmul documentar, comunicatele de presă etc.*

*De asemenea, se va asigura un management comun al proiectului și comunicarea moldo-ucraineană.*

În acest sens, IDIS „Viitorul” anunță concurs pentru angajarea a PR managerului, pentru perioadă determinată (august 2018 – februarie 2019), în cadrul proiectului„Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)”.

Dosarele candidaților la concurs trebuie să conțină CV-ul (în română sau engleză) cu indicarea experienței relevante.

Termenii de referință privind calificările, abilitățile și experiența minimă necesară pentru fiecare poziție pot fi descărcați **aici**.

**Procedura de aplicare:**

Dosarul (CV cu indicarea experienței relevante) va fi depus în plic sigilat, **la sediul IDIS „Viitorul”,** or. Chișinău, str. Iacob Hâncu 10/1, (cu Titlu: Angajare „Proiect transfrontalier” cu indicarea poziției pentru care se aplică) până pe data de **27 iulie 2018, ora 16.00.**

Informații suplimentare pot fi obținute la:

Institutul pentru Dezvoltare și Inițiative Sociale (IDIS) „Viitorul”

Str. Iacob Hâncu 10/1

MD-2005,Chișinău, Republica Moldova

telefon: +373-22-22-18-44

fax: + 373-22-24-57-14